કર્નાટકનાં પરિણામો સામે આવતા બીજેપી સરકાર બનાવશે તે સ્પષ્ટ દેખાઇ રહ્યુ છે. પરંતુ તે પહેલા કર્નાટકમાં કરવામાં આવેલી રૈલીઓ અને ભાષણોમાં ભાષાનાં સ્તરને જે રીતે નીચે લાવવામાં આવેલ છે તે જોતા કહી શકાય છે કે આવનારા સમયમાં પણ આ સ્તર હજુ નીચે આવે તો કોઇ નવાઇ નહી. લોકસભાની ચુંટણીને હવે 1 વર્ષથી પણ ઓછો સમય બાકી રહ્યો છે ત્યારે દેશની રાજનીતિમાં હવે બાબાઓ પણ મુખ્ય ભૂમિકામાં દેખાઇ રહ્યા છે. કર્નાટક ચુંટણીનાં પરિણામ જાહેર થયા પહેલા બાબ રામદેવે 2019ની ભવિષ્યવાણી કરી કર્નાટક ચુંટણીને મહત્વની બતાવી હતી. તેમણે કહ્યુ હતુ કે, કર્નાટકમાં જીત મેળવનાર પક્ષ આવનારા લોકસભાની ચુંટણીમાં જીતનો પ્રબળ દાવેદાર રહેશે.